Ing muangsa 2006-2007, CDC kaping pisanané ngrékomendasikaké bocah sing umuré kurang saka 59 sasi kanggo nampa vaksin influenza taunan.[89] Vaksin bisa nimbulaké sistem imun kanggo réaksi nalika awak nampa infèksi sing sabeneré, lan gejala infèksi umum (akèh gejala selesma lan flu mung arupa gejala infèksi umum) bisa mijil, senajan gejala kasebut biyasané ora padha aboté utawa tahan sakwéné influenza. Èfèk samping sing paling mbebayani ya iku réaksi alèrgi abot ing matérial virus uga résidu saka endhog pitik sing dipigunakaké kanggo nuwuhaké virus influenza; nanging réaksi kasebut arang banget.[90]